CELEX: 32015D0493
Language: sk
Date: 2015-03-17 00:00:00
Title: Rozhodnutie Rady (EÚ) 2015/493 zo 17. marca 2015 , ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Latvijas Banka

24.3.2015   
            
            
               SK
            
            
               Úradný vestník Európskej únie
            
            
               L 78/16
            
         ROZHODNUTIE RADY (EÚ) 2015/493
   zo 17. marca 2015,
   ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Latvijas Banka
   RADA EURÓPSKEJ ÚNIE,
   so zreteľom na Protokol 4 o Štatúte Európskeho systému centrálnych bánk a Európskej centrálnej banky pripojený k Zmluve o Európskej únii a k Zmluve o fungovaní Európskej únie, a najmä na jeho článok 27 ods. 1,
   so zreteľom na odporúčanie Európskej centrálnej banky ECB/2015/3 z 3. februára 2015 Rade Európskej únie o externom audítorovi Latvijas Banka (1),
   keďže:
   
               (1)
            
            
               Účty Európskej centrálnej banky (ECB) a národných centrálnych bánk Eurosystému majú overiť nezávislí externí audítori odporúčaní Radou guvernérov ECB a schválení Radou Európskej únie.
            
         
               (2)
            
            
               Mandát súčasného externého audítora Latvijas Banka sa skončil po vykonaní auditu za rozpočtový rok 2014. Preto je potrebné vymenovať externého audítora od rozpočtového roku 2015.
            
         
               (3)
            
            
               Latvijas Banka si za svojho externého audítora na finančné roky 2015 až 2019 vybrala spoločnosť KPMG Baltics SIA.
            
         
               (4)
            
            
               Rada guvernérov ECB odporučila, aby sa spoločnosť KPMG Baltics SIA vymenovala za externého audítora Latvijas Banka na rozpočtové roky 2015 až 2019.
            
         
               (5)
            
            
               Je vhodné postupovať podľa odporúčania Rady guvernérov ECB a rozhodnutie Rady 1999/70/ES (2) zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   V článku 1 rozhodnutia 1999/70/ES sa odsek 18 nahrádza takto:
   
      „18.   Spoločnosť KPMG Baltics SIA sa týmto schvaľuje za externého audítora Latvijas Banka na rozpočtové roky 2015 až 2019.“
   
   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené Európskej centrálnej banke.
   
      V Bruseli 17. marca 2015
      
         
            Za Radu
         
         
            predseda
         
         E. RINKĒVIČS
      
   
   
      (1)  Ú. v. EÚ C 51, 13.2.2015, s. 4.
   
      (2)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).